[{"text_idx": "#000001", "text": "Hudo ydy enw\u2019r band newydd sy\u2019n cynnwys dau aelod oedd yn arfer bod yn y band Y Promatics."}, {"text_idx": "#000005", "text": "\u2018Arswyd\u2019 ydy enw\u2019r trac cyntaf gan y grw\u0302p a bydd allan ar 14 Ebrill."}, {"text_idx": "#000007", "text": "Mae enw\u2019r band yn codi o waddol y pandemig hefyd, ac yn benodol y syniad hwnnw o hudo pobl yn o\u0302l i lefydd oedden nhw\u2019n arfer mynychu, ac i wneud y pethau roedden nhw\u2019n arfer gwneud. Eu gobaith ydy y bydd pobl yn gallu ymgolli yn eu cerddoriaeth ac anghofio am bopeth arall am ryw ychydig."}, {"text_idx": "#000008", "text": "Mae\u2019r ddau gyn-aelod o\u2019r Promatics wedi recriwtio dau gerddor arall i ymuno a\u0302 nhw sef Osian Carrol (Dryms) a Charlie Jones (gita\u0302r), ond mae\u2019r sw\u0302n indie rock oedd yn perthyn i\u2019w band blaenorol yn parhau yng ngherddoriaeth Hudo."}, {"text_idx": "#000011", "text": "\u201cCafodd y sengl ei recordio gan Aled Hughes yn stwidio Sain a\u2019i chymysgu gan Llyr Pari. Mae \u2018Arswyd\u2019 yn drac egni\u0308ol ei sain sy\u2019n ennyn teimladau o frad, angst a llygedyn o obaith.\u201d"}, {"text_idx": "#000012", "text": "Mae\u2019n ymddangos mai dim ond y dechrau ydy\u2019r sengl gyda\u2019r band eisoes wedi dechrau recordio eu halbwm cyntaf yn stiwdio Sain, Llandwrog."}]